Caserta

Caserta on kaupunki Italiassa Campanian alueella Napolin pohjoispuolella. Se on Casertan maakunnan pääkaupunki. Kaupungissa on noin 75 000 asukasta. Caserta sijaitsee Napolista Foggiaan ja Roomaan kulkevan pääradan varrella. Italian yhdistymiseen liittyvä Volturnon taistelu (1860), jossa kansallismielinen johtaja Giuseppe Garibaldi voitti napolilaiset joukot, käytiin Casertan ympäristössä. Toisessa maailmansodassa kuninkaallinen palatsi toimi jonkin aikaa liittoutuneiden komentokeskuksena, ja Saksan armeijan antautuminen Italiassa allekirjoitettiin siellä 29. huhtikuuta 1945. Casertan palatsi on Unescon maailmanperintökohde. Lähteet Aiheesta muualla Kaupungin kotisivut (italiaksi) Kuvia tai muita tiedostoja aiheesta Caserta Wikimedia Commonsissa